Also, ich möcht euch mol e kläini Story verzelle wo mir passiert isch - öbbis wo mr ab und zue wieder hoch chunnt und ich chas eifach nid vergässe:    Vor 2 Johr hani e Fründin kha, wo ich 10 Mönet lange zämme gsih bin. Mir händ nie würklich Striit kha, es isch alles bestens gloffe (han ich dänkt)....denn isch sie (und jetzt frooget euch nid, was denn das für eini isch, sie isch kei MANNSWEIB gsih) in d RS gange.....ich ha das vo afang gwüsst, dass sie das mache möcht und ich bi  hinter ihre gstande....am 1. Wuucheänd bin ich zu ihre häi gange...alles wunderbar...s 2. Wuucheänd isch sie zu mir cho...immerno alles guet....denn in de 3. Wuuche hett sie sich nie gmolde erst am Donnstig, sie möcht das Weekend mol mit ihre Kolleginne öbbis mache...OK...kei problem, hani guet verstande....denn s neggste Wuucheänd, hett sie wieder welle öbbis elläi mache.....toll...super han ich mir dänkt (es hett mi innerlich zerisse) aber ich has in kauf gnoh...ich ha die ganz Wuche nüt vo ihre khört, kei  sms nix....nada.......ich ha au am wuchänd nüt vo ihre khört.....aber am sunnitg han ich e mail becho:    Es isch Schluss....sie bechunnt ihri Zyt, Fam, Kollege und denn no e Fründ eifach nid unter 1 Huet....sie hett gschriebe, dass es nid a emene andere liegt bla bla bla und sie würds schad finde, wenn kei Fründschaft me chönnt entstoh....1 Monet spöter hani denn erfahre, dass sie vo dört e NEUE hett.......    sit denn, han ich niemeh was vo ihre khört und ich bi au viel z Stolz mich bi  ihre z mälde....aber e Fründschaft chönnt nüm druss wärde...    Es isch jo nid so, dass ich immer an sie dänk, aber ab und zue chunnt mr eifach alles wieder hoch und ebbe, es tuet Weh....    Händr au scho so öbbis ähnlichs erläbt?